Jeungki

Jeungki saboh peukakah ureueng Acèh awai nyang geupeuget nibak kayèe keu geutop kahwa, sae, eumpieng, teupông atawa alat maguen. Jeungki jeuet cit geutop u mangat jeuet keu minyeuk u. Watèe rap uroe raya, uroe raya puasa atawa uroe raya haji, su jeungki rioh rata rumoh. 

Acèh saboh bansa ngon wilayah nyang hana saban ngon bansa laen di Indonesia. Cara peugah haba Ureueng Aceh nakeuh ngon cara meututo jitamong lam mandum bansa. Seulaen jithèe ngon kaya ngon pahlawan, Acèh pih wilayah nyang kaya adat budaya.Jeungki yang tergerus oleh zaman

Acèh that kaya ngon macam ragam budaya, bansa ngon bahsa daerahjih. Silaen nyan Aceh pih na jai seunyata ngon peukakah jameun, salah sabohjih jeungki, nyang jinoe karab hana le geungui keu ureueng top teupong.

Lagèe biasa, ka jeuet mulai peuget kueh bak akhé-akhé buleuen puasa. Bak watee nyankeuh jeungki geungui geutop teupong kueh. Su jeungki meutam-tam, kareuna su nyan jiteubiet watèe keunong alèe jeungki ngon leusông batèe. Biasajih, ureueng mulai geutop teupông mulai beungoh sampoe trok sawô, geutop teupông nyan biasajih di yup rumoh, kareuna rumoh jameun rata-rata rumoh panggông. Geupeuduek jeungki di yup rumoh panggong mangat bèk tarék uroe ngon bèk keunöng ujeuen. 

Ho trép jameun ka maju, jeungki ka rap hana lé geungui lé ureueng Acèh, le that peukakah canggih jinoe ka, ngon payah that ka tateumèe. Mungkén na sidroe dua droe treuk nyang mantöng ngui jeungki lam gampông-gampông. Ureueng jinoe ka mangat jak bloe teupông bak pasai.

 Asai 

Kawan:Peukakah Acèh